**Elektrický rušeň 150** (predtým **E 499.2**, továrenské označenie **Škoda 65E**) je rušeň Českých dráh vyrobený firmou Škoda Plzeň v roku 1978). Má prezývku potkan alebo krysa (podľa tónu sirény), prípadne banán (podľa najčastejšieho žlto-zeleného náteru), alebo (pražská) dvojka (podľa pôvodného radového označenia, niekedy taktiež preto, že bola ako "číslo 2", v tieni starších a jednoduchších strojov rady 141). Rušeň s výkonom 4000 kW je určený pre vozenie ťažkých rýchlikov na jednosmernej napájacej sústave 3 kV.

História
--------

Rušeň bol objednaný ako náhrada za rušne radov 140 a 141, ktoré už svojim výkonom nevyhovovali pre vozenie ťažkých rýchlikov. Od rýchlosti cca 80 km/h tieto rušne neboli schopné dosahovať požadovaný výkon a preto bolo rozhodnuté skonštruovať rušeň, ktorý bude mať výkonovú charakteristiku, vhodnú pre vozenie rýchlikov, kde sa jazdí dlhšiu dobu na plný výkon a najvyššie šuntovacie stupne. Rušeň je odvodený od rušňa radu 350, oproti ktorému je vypustená časť pre prevádzku na striedavom systéme a sú vykonané ďalšie zmeny, napríklad dosadený vtedy revolučný systém ARR (Automatická regulácia rýchlosti, prvýkrát na elektrickom rušni v Česko-Slovensku), ktorý ale bol neskôr pri rekonštrukciách demontovaný. Rušne boli z výroby dodané do RD Praha stred, od októbra roku 2000 sú po zrušení depa na Masarykovom nádraží (predtým Praha stred) deponované v PJ Vršovice. V decembri 2013 bolo všetkých 13 strojov odvodenej série 151 po 35 rokoch presunutých do depa Bohumín. Práve rušňovodiči z tohoto depa boli v posledných rokoch najviac nasadzovaní na tieto vozidlá, no presunom sa malo v Prahe „uvoľniť miesto" novo dodaným strojom radu 380.

Prevádzka
---------

Rušne boli konštruované a vyrábané s cieľom zabezpečiť vozenie najdôležitejších rýchlikov a expresov na hlavnej trati Praha - Olomouc - Ostrava - Žilina - Košice, s možnosťou jazdy aj cez Horní Lideč, a nahradiť tak vtedy už 20 rokov staré stroje radov 140 a 141. Istý čas, do začiatku deväťdesiatych rokov, zachádzali až do ukrajinského Čopu. Taktiež v minulosti jazdili do Opavy, Chomutova, Děčína, Hradca Králové alebo s posilňovacími osobnými vlakmi do Berouna. V grafikonoch 2011-13 nezachádzali do svojich tradičných východoslovenských destinácií, ako sú Košice alebo Bánovce nad Ondavou, nový GVD 2013/14 však priniesol ich opätovné nasadenie na pár R 442/443 "Šírava" bez prepriahania z Prahy až do Trebišova, v úseku Bohumín - Trebišov a späť vedené bohumínskymi rušňovodičmi. Dnes sú určené predovšetkým k ťahaniu najdôležitejších diaľkových vlakov, spájajúcich Prahu s východom Česka a Slovenskom. Denne sa objavujú na Ostravsku, s koncom GVD 2013/14 bola však ukončená ich prevádzka na trati cez Horní Lideč, čo súvisí s nasadením nových viacsystémových strojov rady 380 a plánovaným prepnutím v stanici Púchov na striedavý systém. Najďalej tak na tejto trati zachádzaju pomalšie stroje radu 150.2, a to na dvoch pároch rýchlikov do Vsetína. Na odbočku z Přerova do Starého Mesta u Uherského Hradišťa už taktiež zachádza len pomalší rad 150.2, a to na čele luhačovických rýchlikov. Z dôvodu poklesu potreby strojov na týchto tratiach tak začali opätovne pravidelne jazdiť na rýchlikoch do Chebu a Ústí nad Labem. Jediným osobným vlakom, kde môžete dnes tieto rušne stretnúť, je tak ranný Os 9903 z Prahy-Radotína do Prahy hl.n.

Z pôvodnej jednorazovej série 27 kusov ich je stále v prevádzke už len 25, stroje 150.017 a 151.018 (pôvodne E 499.2017 a E 499.2018) boli zničené pri nehodách (pozri nižšie).

Rekonštrukcia
-------------

Rušne boli z výroby dodané s maximálnou rýchlosťou a prevodom na 140 km/h. V tej dobe však na území Československa prakticky neexistovali trate, kde by mohli túto rýchlosť dosahovať. Tie sa vo väčšej miere začali budovať až v deväťdesiatych rokoch 20. storočia. V tej dobe sa však zmenili normy v časti požiadaviek na prevádzku touto rýchlosťou, preto bola maximálna rýchlosť rušňov administratívne obmedzená na 120 km/h.

V roku 1992 pristúpili ČSD k rekonštrukcii jedného z rušňov na rad 151, pri ktorej bol tiež zmenený prevodový pomer, aby mohli tieto stroje dosahovať rýchlosť 160 km/h. Takto bolo do roku 2002 rekonštruovaných celkom 13 strojov. Zvyšné rušne mali aj naďalej obmedzenú rýchlosť na 120 km/h. Tento stav sa zmenil až v roku 2007, kedy České dráhy pristúpili k postupnej úprave rušňov na rad 150.2, ktorej cieľom bolo zvýšenie maximálnej rýchlosti na 140 km/h. Dnes už žiaden rušeň radu 150 nemá obmedzenie na 120 km/h.

Nehody
------

Pri železničnej nehode pri Spišskej Novej Vsi bol 29. januára 1981 zničený stroj E499.2017, keď rušňovodič, zrejme ovplyvnený alkoholom, nerešpektoval návesť *stoj* a zozadu narazil do nákladného vlaku. Vtedy takmer nový rušeň si tak zajazdil len 2,5 roka. Rušeň bol fyzicky zlikvidovaný v ŽOS Vrútky.

Dňa 8. augusta 2008 potom rušeň 151.018 v čele vlaku EC *Comenius* narazil v stanici Studénka v rýchlosti 90 km/h do spadnutej mostnej konštrukcie. Po odobratí využiteľných náhradných dielov pre ostatné stroje bol zrušený a až do roku 2011 stálo jeho torzo v DPOV Přerov, kde bol vrak v tom istom roku aj zošrotovaný. Kvôli zníženiu počtu rušňov radu 151 na 12 sa ČD rozhodli ich stav doplniť. K rekonštrukcii bol vybraný rušeň v najlepšom stave nachádzajúci sa 150.023. Ten je zároveň od roku 2010 v historickom *retro* nátere.

Galéria
-------

* Rušeň 150.202 v Prahe na Smíchovskom nádražíRušeň 150.202 v Prahe na Smíchovskom nádraží
* Rušeň 150.009 vo stanici PraskačkaRušeň 150.009 vo stanici Praskačka
* Boční pohľad na rušeň 150.009Boční pohľad na rušeň 150.009
* Rušeň 150.024 na čele vlaku prechádzajúci stanicou PřevýšovRušeň 150.024 na čele vlaku prechádzajúci stanicou Převýšov
* Rušeň 151.023 na pražskom hlavnom nádraží v čele Ex 121 KošičanRušeň 151.023 na pražskom hlavnom nádraží v čele Ex 121 *Košičan*
* Rušeň 150.210 v čele rychlíku v Nové Vsi u KolínaRušeň 150.210 v čele rychlíku v Nové Vsi u Kolína
* Rušeň 150.221 v novom korporatívnom laku vyčkává v Prahe na odchod s ranním rychlíkom do LuhačovicRušeň 150.221 v novom korporatívnom laku vyčkává v Prahe na odchod s ranním rychlíkom do Luhačovic
* Pohľad na stanovište rušňa 151.023Pohľad na stanovište rušňa 151.023

Referencie
----------

1. ↑

Iný projekt
-----------

Commons
* Spolupracuj na Commons Commons ponúka multimediálne súbory na tému **Elektrický rušeň 150**

Externé odkazy
--------------

* Rušne radov 150 a 151 v atlase lokomotív
* Rušeň radu 150 na stránkach zameraných na prototypy a unikátne stroje

Zdroj
-----

*Tento článok je čiastočný alebo úplný preklad článku Lokomotiva 150 na českej Wikipédii.*

| * z
* d
* u
České a slovenské rušne a jednotky |
| --- |
| Elektrické rušne na jednosmerný prúd | 
* *100*
* *106*
* 110
* 111
* *112*
* 113
* 114
* 121
* 122
* 123
* 124
* 125.8
* 130
* 131
* 140
* 141
* 150
* 151
* 162
* 163
* *169*
* *180*
* 181
* 182
* 183
* 184

 |
| Akumulátorové rušne | 
* *103*
* *199*
* 199.4

 |
| Elektrické rušne na striedavý prúd | 
* *209*
* 210
* 218
* 230
* 240
* 241
* 242
* *260*
* 263

 |
| Elektrické rušne viacsystémové | 
* 340
* 350
* 361
* 362
* 363
* 363.5
* 371
* 372
* 380
* 381
* 383

 |
| Elektrické vozne a jednotky na jednosmerný prúd | 
* 405.95
* 411.9
* 420.95
* 425.95
* 440
* 451
* 452
* 460
* 470
* 471
* 495.95

 |
| Elektrické jednotky na striedavý prúd | 
* 560
* 561

 |
| Elektrické jednotky viacsytémové | 
* 640
* 650
* 660 ČD
* 660 ZSSK
* 661
* 671
* 680

 |
| Motorové rušne | 
* 700
* 701
* 702
* 702.9
* 703
* 703.5
* 703.7
* 704
* 704.5
* 705.9
* 706.4
* 706.42
* 706.45
* 706.5
* 706.6
* 706.95
* 708
* 709 (709.4
* 709.5
* 709.6
* 709.7)
* 710
* 711
* 711.5
* 711.7
* 711.8
* 712
* 714
* *715*
* 716
* 717
* *718*
* 719
* 720
* 721
* 724.7
* 725
* 726
* 729 (729.5
* 729.6)
* 730
* 731
* *735*
* 736
* 740
* 740.3
* 741.5
* 741.7
* 742
* 742.7
* 743
* 744.5
* 744.7
* 745
* 748.45
* 748.47
* 748.5
* 749
* 750
* 750.7
* 751
* *752*
* 752.6
* 753
* 753.7
* 754
* *755*
* 756
* 757
* *759*
* 770 (770.0
* 770.5
* 770.6)
* 771 (771.0
* 771.5
* 771.7
* 771.8)
* *772*
* 773
* 774.5
* 774.7
* *775*
* *776*
* *781*
* 796
* 797
* 798
* 799

 |
| Motorové vozne a jednotky | 
* *801*
* 805.9
* 809
* 810
* 811 ČD
* 811 ZSSK
* 812 ČD
* 812 ZSSK
* 813
* 814
* 815
* *820*
* 830
* 831
* *835*
* 840
* 842
* 843
* 850
* 851
* *852*
* 853
* 854
* *860*
* 861
* *890*
* 891
* 892 (MVTV 02)
* 893 (MVTV 03)
* *894*

 |
| Nepoužívané rady sú vyznačené *kurzívou*. |